text: Ordblind bankrøver i Ribe
  04 november 2013 kl. 16.15
  En mand forsøgte ved 16-tiden røveri mod Danske Bank i Saltgade i Ribe. Men han var åbenbart ordblind, for filialen er pengeløs. Det er skiltet tydeligt på indgangsdøren - i tekst og tegning.
  Røveren talte også klart dansk. Han indfandt sig kl. 16.01 i bankfilialen og truede med en pistol, samtidig med at han sagde, at det var et røveri.
  Da personalet blot kunne trække på skuldrene, fordi filialen ikke har andre penge end mønterne i kaffekassen, udbrød han: "Fu** jer! Lorte-bank".
  
  Gule tænder
  Røveren forsvandt ud af banken og ad en lille smøge på den anden side af gaden.
  Undervejs fjernede han sin maskering. Derfor kunne vidner fortælle politiet, at røveren varret lille og at han havde kort, sort hår, var brunlig i huden, og at han havde meget gule tænder. Desuden manglede han tænder i undermunden.
  Han var iført en sort, halvlang jakke, grå Adidas-bukser med røde striber og sorte sko.
  
  Banken - og smøgen overfor
  Vis stort kort
  